section_heading: Kritike
paragraph_text: Film je naišao na pozitivne reakcije kritičara. Prema podacima od 18. siječnja 2008. na Rotten Tomatoesu, 88 posto kritičara od njih 135 dalo je filmu pozitivnu ocjenu.<ref> Na Metacriticu je prikupljeno 36 recenzija, a ocjena iznosi 84 od 100.<ref> Richard Schickel iz časopisa Time svrstao je film u deset najboljih 2007., uvrstivši ga na 3. poziciju, te rekavši: "Na jednoj razini film je izvanredan i intrigantan prikaz obiteljske disfunkcionalnosti. Na drugoj, to je hladnokrvno kontrolirano ispitivanje sve luđe kriminalne gluparije. Kako god gledali, ovo je hipnotizirajući film jednog od naših najvećih majstora."<ref> Roger Ebert dao je filmu četiri zvjezdice, nazvavši ga "izvrsnim", a redatelja Sidneyja Lumeta "živućim blagom."<ref>